OpenLLM-France/wikimedia huggingface dataset:
# Boscaler bru

El boscaler bru (Locustella luteoventris) és una espècie d'ocell de la família dels locustèl·lids (Locustellidae). Es troba a Bangladesh, Bhutan, Xina, Hong Kong, l'Índia, Myanmar, Nepal, Tailàndia i Vietnam. Habita els matollars temperats. El seu estat de conservació es considera de risc mínim.

## Referències

* ↑ «Boscaler bru». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ BirdLife International. «Brown Grasshopper-warbler. Locustella luteoventris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 16 agost 2023].
# Cynodictis

Cynodictis és un gènere de mamífers carnívors extints que visqueren durant l'Eocè i l'Oligocè a Euràsia i Nord-amèrica. El gènere Cynodictis contingué altres espècies en el passat, però els científics anaren reassignant-les a altres gèneres o declarant-les nomina dubia fins que s'acabà convertint en un clade monotípic. El 2020, la descripció de C. peignei el tornà a convertir en un grup politípic.

## Referències

* ↑ Entrada «Cynodictis» de la Paleobiology Database (en anglès). [Consulta: 2 maig 2023].
# Boscaler pigallat

El boscaler pigallat (Locustella thoracica) és una espècie d'ocell de la família dels locustèl·lids (Locustellidae). Es troba al centre i sud de la Xina, així com BanglaDesh, Bhutan, l'Índia, Myanmar i Nepal. Habita els boscos temperats i les praderies i matollars temperats. El seu estat de conservació es considera de risc mínim.

## Referències

* ↑ «Boscaler pigallat». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Spotted Grasshopper-warbler. Locustella thoracica» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 16 agost 2023].
# 1259

El 1259 (MCCLIX) va ser un any comú començat en dimecres del calendari julià.

## Esdeveniments

* Carles I d'Anjou entra a Itàlia i ocupa Coni, Alba, Cherasco, Vall de la Maira i Val d'Estura, i es fa proclamar senyor de Cuneo i de Borgo San Dalmazzo. Els marquesos de Saluzzo, Ceva i Cravansana es declaren vassalls seus.
* A la mort de Mongke, quart kakhan dels mongols, net de Genguis Kan, fill de Tului i de Sorgaqtani, arriba al poder el seu germà Khublai Khan.
* Setembre: Batalla de Pelagònia entre l'Imperi de Nicea i el despotat de l'Epir, el regne de Sicília i el principat d'Acaia. Va assegurar la reconquesta nicena de Constantinoble i el final de l'Imperi Llatí el 1261.

## Necrològiques

* Mongke, emperador dels mogols, net de Genguis Kan.
* Tomàs II de Savoia, comte regent de Savoia.

## Referències

* ↑ Andrews, Frances (et al.). Medieval Italy: texts in Translation. Filadèlfia: University of Pennsylvania Press, 2010, p. 135. ISBN 9780812220582.
* 1 2 Saunders, J. J. The History of the Mongol Conquests. Filadèlfia: University of Pennsylvania Press, 2001, p. 100. ISBN 9780812217667.
* ↑ Treadgold, Warren. A history of the Byzantine state and society. Stanford, Calif.: Stanford University Press, 1997, p. 819. ISBN 9780804724210.
* ↑ Le Gallais, Armand. Histoire de la Savoie et du Piémont. Turs: A. Mame et fils, 1883, p. 69.
# Il tutore burlato

Il tutore burlato (El tutor enganyat) és una òpera bufa en tres actes del compositor Vicent Martín i Soler sobre llibret italià de Filippo Livigni. El text original va ser escrit per Livigni per a Giovanni Paisiello, el qual el va musicar com a dramma giocoso, i que es va estrenar a la tardor de 1774 amb el títol de La frascatana al Teatro San Samuele de Venècia.
Va ser la primera òpera del compositor valencià, sent estrenada l'any 1775 al Palau de la Granja de San Ildefonso, Segòvia. Tres anys després, el 1778, quan ja Martín i Soler havia abandonat Espanya i s'havia instal·lat a Itàlia, el text va ser traduït al castellà (per Pablo Esteve), i l'obra va ser representada com a sarsuela amb el títol La Madrileña al Teatro de la Cruz de Madrid.

## Representacions modernes

En èpoques recents aquesta època ha estat representada i enregistrada amb certa regularitat. L'any 1995 es va enregistrar la versió castellana, amb el títol El tutor burlado o La madrileña. El 18 de juny de 2007 va ser posada en escena al Teatro Real de Madrid la versió original italiana.

## Notes

* ↑ Al New Grove Dictionary of Music and Musicians s'indica com autor del llibret Pasquale Mililotti

## Enllaços externs

* Breu referència sobre Il tutore burlato i la seua representació del 18 de juny de 2007 (anglès)
# Boscaler pintat gros

El boscaler pintat gros (Locustella naevia) és un moixó de la família dels locustèl·lids (Locustellidae).
Es reprodueix a gran part de l'Europa temperada i al Paleàrtic occidental. És migratòria, hivernant al nord i l'oest d'Àfrica. El seu estat de conservació es considera de risc mínim.
No cria als Països Catalans i hom pot observar tan sols ocasionalment.

## Morfologia

* Petit moixó amb una llargària d'uns 12 - 14 cm i una envergadura de 15 -19 cm.
* Escàs dimorfisme sexual.
* Per sobre és bru amb tons oliva i molt tacat de fosc. Pàl·lid per sota amb ratlles als flancs.
* Cua arrodonida i infracobertores pigades de fosc.

## Hàbitat i distribució

Habita vegetació d'aiguamolls, bosc obert, praderies, matolls, camps. Migrador, cria a Euràsia, des de Gran Bretanya i zona cantàbrica de la península Ibèrica, cap a l'est, pel sud de Suècia, Europa Central i nord de la regió Mediterrània, nord de Caucas i Kazakhstan, fins al sud-oest de Sibèria, nord-est de Mongòlia i oest de la Xina. Hiverna a l'Àfrica subsahariana i l'Índia.

## Referències

* ↑ «Boscaler pintat gros». Cercaterm. TERMCAT, Centre de Terminologia. Rev. 14 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* 1 2 BirdLife International. «Common Grasshopper-warbler. Locustella naevia» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 14 agost 2023].
# Dolmen del Trull

El dolmen del Trull (o dolmen i menhir del Trull o lloses del Trull) es troba a prop de la masia del mateix nom en el límit del terme municipal de Vilalba Sasserra. Actualment el dolmen conserva les restes d'un possible túmul de cobert i sis lloses de granit treballades, totes caigudes i escampades pel cim i pels vessants d'un collet després de la destrucció i l'espoli del sepulcre. Una gran llosa antropomorfa de quatre cares i ben treballada, a mitja pendent al NO, podria ser una part de la coberta o un menhir.

## Excavacions

Va ser descobert per Josep Estrada i Garriga l'any 1946. Prospeccions al 2001 i 2004, pel Museu de Mataró dins del projecte "El poblament prehistòric de la Serralada Litoral (Maresme-Vallès Oriental)".

## Accés

A la carretera C-61, de Sant Celoni a Vallgorguina, entre els km 14 i 13, abans d'arribar a Vallgorguina, surt a la dreta una pista que puja cap al Santuari del Corredor passant pel dolmen Pedra Gentil. En uns 4,5 km s'arriba a la masia del Trull. 300 m després d'una corba de 90° a la dreta, hi ha un collet emboscat al costat esquerre de la pista principal. Al cim d'aquest collet es troben les restes del dolmen.

## Referències

* ↑ Dolmen del Trull (Consulta: 18 mars 2020).
* ↑ Jordi Pardo: Josep Estrada, arqueòleg i historiador, Lauro - revista del Museu de Granollers, nº 22-23, 2001.
* ↑ Ubicació del dolmen de Trull (Consulta: 18 mars 2020).
# Carlota Flâneur

Carlota Cerrillo Moya (1997), coneguda artísticament com a Carlota Flâneur, és una artista musical de Barcelona. La seva música pop ha sigut definida com a pop tendre, colorit o underground, cantat sempre en anglès.
El novembre del 2020 va publicar el seu primer EP Brains que contenia el single Generation of the young flesh. El seu primer llarga durada, Uncertainty, va arribar el setembre de 2022. Tant l'EP com l'àlbum van ser publicats per Hidden Track Records, amb Ferran Palau com a productor.

## Referències

* ↑ «Carlota Flâneur». [Consulta: 10 març 2024].
* 1 2 3 «Carlota Flâneur: “Dedicarme a la música siempre lo vi como algo poco realista”» (en castellà), 18-07-2022. [Consulta: 10 març 2024].
* 1 2 «Carlota Flâneur, la cantante catalana de pop melódico en inglés» (en castellà), 16-11-2020. [Consulta: 10 març 2024].
# Hancock (Maryland)

Hancock és una població dels Estats Units a l'estat de Maryland. Segons el cens del 2000 tenia 1.725 habitants.

## Demografia

Segons el cens del 2000, Hancock tenia 1.725 habitants, 735 habitatges, i 462 famílies. La densitat de població era de 246,7 habitants/km².
Dels 735 habitatges en un 27,6% hi vivien nens de menys de 18 anys, en un 41,8% hi vivien parelles casades, en un 16,3% dones solteres, i en un 37,1% no eren unitats familiars. En el 31,2% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,86.
Per edats la població es repartia de la següent manera: un 24,5% tenia menys de 18 anys, un 9,5% entre 18 i 24, un 28,2% entre 25 i 44, un 21,9% de 45 a 60 i un 15,8% 65 anys o més.
L'edat mediana era de 36 anys. Per cada 100 dones de 18 o més anys hi havia 80,8 homes.
La renda mediana per habitatge era de 28.750 $ i la renda mediana per família de 32.538 $. Els homes tenien una renda mediana de 25.353 $ mentre que les dones 20.304 $. La renda per capita de la població era de 13.758 $. Entorn de l'11,6% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hancock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Hancock». American Fact Finder. Oficina del Cens dels Estats Units, 12-01-2010.
# Gur

El gur era la unitat de mida del volum a Sumer i Babilònia. En aquesta última, un gur equivalia a gairebé 303 litres.

## Referències

* ↑ «Measurement system» (en anglès). Encyclopædia Britannica, 19 novembre 2018. [Consulta: 4 febrer 2021].
# Estadi Olímpic de la Universitat Central de Veneçuela

L'Estadi Olímpic de la Universitat Central de Veneçuela és un estadi multiusos de la ciutat de Caracas, Veneçuela.
És propietat de la Universitat Central de Veneçuela. És usat principalment per a la pràctica del futbol, l'atletisme i el rugbi. És la seu dels clubs Caracas FC, Deportivo La Guaira FC, Metropolitanos FC i Universidad Central de Venezuela FC. Té una capacitat per a 24.264 espectadors.
Va ser inaugurat el 5 de desembre de 1951 i renovat l'any 2007. Antigament va ser usat pel club Unión Sport Club Va ser la seu de la final de la Copa Amèrica de futbol de 1975 i d'un partit de la Copa Amèrica de futbol de 2007.

## Copa América 1975

| Data | Equp 1 | Res. | Equp 2 | Ronda |
| 28 Octubre 1975 | Perú | 1-0 | Colòmbia | Final (Play-off) |

## Copa América 2007

| Data | Hora | Equp 1 | Res. | Equp 2 | Ronda |
| 14 Juliol 2007 | 17.00 | Uruguai | 1-3 | Mèxic | 3r lloc |

## Referències

* 1 2 «Estadio Olímpico de la UCV - Caracas F.C» (en anglès britànic). Football Tripper, 11-08-2014. [Consulta: 3 setembre 2019].
* ↑ Anuario Conmebol Sudamericana 2022. CONMEBOL, 3 April 2023, p. 132.
* ↑ «Football - Unión Sport Club (Venezuela) : palmares, résultats et identité». www.les-sports.info. [Consulta: 3 setembre 2019].
* ↑ «Campionat sud-americà de futbol 1975». rsssf.com. [Consulta: 9 abril 2024].
* ↑ «Campionat sud-americà de futbol 2007». rsssf.com. [Consulta: 9 abril 2024].
# Bouchemma

Bouchemma o Bouchamma (àrab: بوشمة, Bū-Xamma) és un municipi de la governació de Gabès, al sud de Tunísia, que s'estén al llarg de la carretera nacional núm. 1, uns pocs quilòmetres al nord de la ciutat de Gabès.

## Administració

Forma una municipalitat o baladiyya, amb codi geogràfic 51 22 (ISO 3166-2:TN-12), creada per un decret del 26 de maig de 2016. La municipalitat s'estén pel sector o imada homònim, amb codi 51 52 52, de la delegació o mutamadiyya de Gabès Ouest (codi 51 52), a la qual està adscrita a nivell de delegacions.

## Referències

* ↑ «مواقع واب البلديات» (en àrab). بوابة الجماعات المحلية [Portal de les Col·lectivitats Locals]. وزارة الداخليّة [Ministeri de l'Interior]. [Consulta: 2 novembre 2023].
* 1 2 «أمر حكومي عدد 600 لسنة 2016 مؤرخ في 26 ماي 2016 [Decret governamental núm. 2016-600 del 26 de maig de 2016]». الرائد الرسمي للجمهورية التونسية [Diari Oficial de la República Tunisiana], any 159 núm. 43, 27-05-2016, p. 1961-1963. ISSN: 9061 0330 9061.
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 112-115. ISSN: 1737-7838 [Consulta: 18 agost 2021].

## Enllaços externs

* Bouchemma - Lloc web oficial -
# 1482
## Esdeveniments

Països Catalans
* 26 de desembre, València: col·locació de la primera pedra de la Llotja de la Seda, obra de Pere Comte.
Resta del món
* Viatge de Colom a Guinea.
* Navegació pels espanyols del riu Congo.
* El fill de Vlad Ţepeş, Vlad IV, puja al tron de Valàquia com a rei.
* Predicació de Savonarola a Florència.

## Naixements

Països Catalans
Resta del món
* Utiel: Abraham ben Selomó ibn Torrutiel, historiador de l'Àfrica del Nord i dels jueus originaris de la península Ibèrica.

## Necrològiques

Països Catalans
Resta del món
* 25 de març - Florència: Lucrècia Tornabuoni, poeta i noble italiana que s'emparentà amb els Mèdici de Florència (n. 1425).
* 27 de març - Bruges: Maria de Borgonya, duquessa de Borgonya, Brabant i Limburg, comtessa de Flandes, i Holanda.

## Referències

* ↑ «Llotja de València. València-Espanya». Ars Memoriae. [Consulta: 8 desembre 2020].
* ↑ Tomas, Natalie R. The Medici Women: Gender and Power in Renaissance Florence. Routledge, 2003 (Women and Gender in the Early Modern World). ISBN 0754607771.
# Green Valley (Maryland)

Green Valley és una concentració de població designada pel cens dels Estats Units a l'estat de Maryland. Segons el cens del 2000 tenia 12.262 habitants.

## Demografia

Segons el cens del 2000, Green Valley tenia 12.262 habitants, 3.882 habitatges, i 3.470 famílies. La densitat de població era de 229,8 habitants/km².
Dels 3.882 habitatges en un 49,1% hi vivien nens de menys de 18 anys, en un 81,7% hi vivien parelles casades, en un 4,6% dones solteres, i en un 10,6% no eren unitats familiars. En el 7,8% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,16 i el nombre mitjà de persones que vivien en cada família era de 3,33.
Per edats la població es repartia de la següent manera: un 31,2% tenia menys de 18 anys, un 5,6% entre 18 i 24, un 30% entre 25 i 44, un 27,5% de 45 a 60 i un 5,7% 65 anys o més.
L'edat mediana era de 37 anys. Per cada 100 dones de 18 o més anys hi havia 100,6 homes.
La renda mediana per habitatge era de 81.732 $ i la renda mediana per família de 84.607 $. Els homes tenien una renda mediana de 53.482 $ mentre que les dones 37.726 $. La renda per capita de la població era de 29.408 $. Entorn de l'1,9% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Green Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Green Valley». American Fact Finder. Oficina del Cens dels Estats Units, 12-01-2010.
# Eanna

Eanna (sumeri: 𒂍𒀭𒈾, 'casa dels cels') va ser un antic temple sumeri. Era considerat la casa d'Innana, la deessa del planeta Venus, de l'amor i de la guerra i d'An, el déu del cel. Va originar, per la unió amb Kullaba en temps del rei Enmerkar d'Eanna, la ciutat d'Uruk.
Era un gran santuari rodejat per una muralla, construït sobre una base de pedra calcària que li garantia una llarga durada i feia 75 x 29 metres. La nau central tenia forma de T i a la capçalera transversal hi havia tres sales. La sala central era la que es dedicava al culte. Els murs exteriors, la nau central i la muralla del pati estaven decorats amb mosaics de pedra. Cap a l'any 2.100 aC, el rei Ur-Nammu va aixecar damunt del temple un ziggurat.

## Referències

* ↑ Cassin, Elena (et al.) (comp.). Los imperios del antiguo oriente I: del paleolítico a la mitad del segundo milenio. Madrid: Siglo XXI, 1975, p. 27-29. ISBN 8432301183.
# Iodur de potassi

El iodur de potassi, KI, és un compost inorgànic iònic que es presenta en forma de cristalls incolors. És lleugerament higroscòpic. Cristal·litza en el sistema cúbic com el clorur de sodi. Una llarga exposició a l'aire s'aprecia una coloració groga deguda a la formació de iode, I₂, i iodat.

## Reaccions químiques

* El iodur present en el iodur de potassi s'oxida fàcilment a iode, I₂, per acció de diferents oxidants, per exemple el clor, Cl₂:
    2 KI$_{(aq)}$ + Cl$_{2(aq)}$ → 2 KCl + I$_{2(aq)}$
* KI forma anions I$^{3−}$ quan es combina amb el iode elemental, I₂, que són més solubles que el I₂.
    KI$_{(aq)}$ + I$_{2(s)}$ → KI$_{3(aq)}$
* Les seves dissolucions aquoses amb iode poden atacar i dissoldre superfícies d'or.

## Aplicacions
### Fotografia

El iodur de potassi s'empra en fotografia en la preparació de iodur d'argent, AgI, per a les pel·lícules fotogràfiques d'alta velocitat, segons la reacció:
    KI$_{(aq)}$ + AgNO$_{3(aq)}$ → AgI$_{(s)}$ + KNO$_{3(aq)}$

### Medicina

* El iodur de potassi s'addiciona en petites quantitats a la sal de cuina per a prevenir malalties de carència de iode que poden afectar la glàndula tiroide.
* Les seves dissolucions saturades s'empren com expectorant i, també, en el tractament de l'esporotricosi, una infecció causada per fongs.
* També és molt coneguda la seva aplicació per facilitar la dissolució del iode en l'antisèptic tintura de iode (dissolució entre el 3 i el 10% de iode en etanol).
* És un agent protector davant contaminació radioactiva de l'isòtop radioactiu del iode, el qual s'emmagatzema en la glàndula tiroide. La ingestió de iodur de potassi permet reduir l'acumulació del iode radioactiu.

### Química

* En química analítica el KI s'empra per preparar dissolucions de iodurs per a iodometries, per preparar paper iodur-midó i com a reactiu en espectroscòpia infraroja.
* En química orgànica el KI s'empre com a font de iode en les reaccions de síntesi orgànica.

## Bibliografia

* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
* PANREAC http://www.panreac.com/new/esp/catalogo/fichastec/131542ES.HTM
* SCIENCELAB http://www.sciencelab.com/xMSDS-Potassium_Iodide-9927571 Arxivat 2009-02-28 a Wayback Machine.
# Cantata Rua Fosca

Cantata Rua Fosca és una obra coral de Mallorca, idea i música originals de Miquel Brunet, amb text de Jaume Santandreu, que fou estrenada a l'Auditori del Conservatori de Palma el 5 de març de 2006. És considerada una obra de referència per al cant coral fet a les Illes Balears i d'arreu dels Països Catalans, amb un gran rerefons social, ja que és dedicada als milions d'infants que malviuen al carrer. Hi col·laboren les soprano Isabel Soriano i Fanny Marí, i el músic Joan Reig i Soler (bateria d'Els Pets), dirigides per Francesc Bonnín. EL 2007 va rebre el Premi 31 de desembre.

## Estructura

La cantata consta de 7 moviments:
* I – On són els grans? Cor infantil i Luizao
* II – On són els nens? Aria rei Gaspar
* III – La ciutat és perillosa. Cor gran i cor infantil
* IV – Audiència amb els adults. Rei Gaspar i Cor Gran
* V – Existeix l'amor a la ciutat? Luizao i Anna
* VI – La Batalla. Cor Gran, Cor Infantil, Luizao i Anna
* VII – Rèquiem. Tots.

## Referències

* ↑ La cantata ” Rua Fosca” a l'Auditori de Manacor, card.cat
* ↑ Cantata Rua Fosca a balearacustic.com
* ↑ 'Rua fosca' llega a Manacor en una versión para banda, 21 de desembre de 2012
* ↑ RUA FOSCA de Miquel Brunet i Jaume Santandreu, a l'Auditori de Manacor, felanitxnoticias.com, 27 de desembre de 2012
* ↑ Joan Reig debuta com a baríton a Palma, enderrock, 20 de març de 2006
* ↑ Cantata Rua Fosca al blog de Joanet de Ponent

## Enllaços externs

* Cantata Rua Fosca a Youtube
# Boundary Peak

Boundary Peak és el punt més alt de l'estat de Nevada (Estats Units), amb 4.007 metres d'altitud. Es troba al comtat d'Esmeralda dins de la Sierra Nevada.
S'ubica totalment dins de l'estat de Nevada, encara que es troba a menys d'1 km de la frontera amb Califòrnia, d'on deriva el seu nom. A l'altre costat de la frontera, ja a Califòrnia hi ha el Montgomery Peak (4.097 metres) i del qual es considera un cim secundari ja que el Boundary Peak sols té 77 metres de prominència.
El Boundary Peak és 25 metres més alt que la següent cima de Nevada, el Wheeler Peak (3982 m).
La zona que l'envolta és un parc natural: Boundary Peak Wilderness Area.

## Referències

* 1 2 «Boundary Peak - Peakbagger.com». [Consulta: 2 maig 2024].
* ↑ Federal Writers' Project. Origin of Place Names: Nevada. W.P.A., 1941, p. 31.
* ↑ «Boundary Peak», 03-03-2007. Arxivat de l'original el 2007-03-03. [Consulta: 2 maig 2024].

## Enllaços externs

* Boundary Peak a PeakBagger.com
* NevadaWilderness.org Arxivat 2007-03-03 a Wayback Machine.